**แบบฝึกหัดในการกำหนดกรอบแนวคิดโครงการวิจัย( Concept Paper)**

**วิธีการ/กระบวนการ**

 **1) จัดกลุ่มย่อยตามความเหมาะสม**

 **2) แนะนำสมาชิกกลุ่ม และเลือกประธานกลุ่มเพื่อทำหน้าที่ควบคุมการประชุมและเลขานุการเพื่อบันทึกและสรุปผลการประชุม**

 **3) ให้สมาชิกกลุ่มเสนอประเด็นที่สนใจต่อที่ประชุมและให้เหตุผลสนับสนุนโดยสรุปและทำการคัดเลือกประเด็น 1 ประเด็น เพื่อทำแบบฝึกหัดของกลุ่ม**

 1. ประเด็นที่จะทำ คือ อะไร ? (ประเด็นการวิจัย)

 2. ทำไมถึงต้องทำและจะทำอะไรในประเด็นนั้น ? (ที่มาและความสำคัญ/เหตุผลและความเป็นมาของการวิจัย) โดยมีคำถามย่อย ดังนี้

 2.1 สภาพการณ์หรือสถานการณ์ของประเด็นที่จะทำเป็นอย่างไร ?

 2.2 เป็นปัญหาอย่างไร และมีความรุนแรงแค่ไหน? หรือหากไม่ใช่ปัญหา มีศักยภาพหรือเป็นโอกาสอย่างไร ?

 2.3 มีข้อสงสัยหรือข้อคำถามอะไร และอย่างไร? ในปัญหา/ศักยภาพหรือโอกาสในประเด็นนั้น? (คำถามวิจัย)และต่อข้อสงสัยหรือคำถามดังกล่าวนั้น จะตั้งคำถามอะไรต่อไปเพื่อแก้ไขหรือพัฒนาให้ข้อสงสัยนั้นหมดไป (โจทย์วิจัย)และจะทำอะไรในโจทย์วิจัยนั้น(ปรับเป็นหัวข้อวิจัย/ชื่อโครงการวิจัย)

 2.4 มีผลการศึกษาวิจัยของใครบ้าง และอย่างไร? ที่เกี่ยวข้องหรืออธิบายข้อสงสัยหรือคำถามและโจทย์วิจัยตามข้อ 2.3 และสิ่งที่จะทำ ต่างจากที่เขาทำมาแล้วอย่างไร? (การทบทวนวรรณกรรม)

 2.5 มีทฤษฎีหรือกรอบแนวคิดใดและอย่างไร ? ที่เกี่ยวข้องและอธิบายความสัมพันธ์เพื่อตอบข้อสงสัยหรือคำถามและโจทย์วิจัยตามข้อ 2.3 และเมื่อทำวิจัยเสร็จแล้วจะต้องอธิบายหรือสังเคราะห์ได้ว่าเกิดความรู้อะไร หรือได้อะไรใหม่ที่แตกต่างหรือต่อยอดทฤษฎีที่ใช้อ้างอิงนี้หรือไม่อย่างไร ?(ทฤษฎี/กรอบแนวคิดที่เกี่ยวข้อง)

 3. ถ้าทำเพื่อตอบข้อสงสัยหรือข้อคำถามและโจทย์นั้นแล้ว จะได้อะไรบ้างและอย่างไร? (ผลการวิจัย, ผลผลิต-Output)

 4. จะต้องทำอะไร และอย่างไร? จึงจะตอบข้อสงสัยหรือคำถามและโจทย์ รวมทั้งจะตอบผลตามข้อ 3 ได้? (วัตถุประสงค์การวิจัย)

 5. จะนำผลไปใช้อะไรได้บ้าง และอย่างไร ? (ผลลัพธ์/ผลที่จะได้รับ/Outcome) และใครจะได้ประโยชน์ (ผู้รับประโยชน์) และจะก่อให้เกิดการเปลี่ยนแปลงหรือผลกระทบใดจากการนำผลไปใช้ (ผลกระทบ-Impact)

 6. จะต้องทำอะไรบ้างจึงจะเป็นไปตามวัตถุประสงค์ในการวิจัยครั้งนี้ (กิจกรรมหลัก/แผนงานที่จะตอบวัตถุประสงค์-Work Plan)

 7. ภาพรวมหรือกรอบแนวคิดในการวิจัยครั้งนี้เป็นอย่างไร? (นำผลจากข้อ 2.3 และข้อ 3-6 มาอธิบายในรูปของผังภูมิความสัมพันธ์ – Flow chart)

2

 8. ในแต่ละกิจกรรมตามแผนงานดังข้อ 6 มีรายละเอียดอะไรบ้าง ดังคำถามย่อยต่อไปนี้(แผนปฏิบัติการ-Action Plan)

 8.1 จะได้อะไรจากการทำกิจกรรมนั้น ? (ผลผลิตจากการทำกิจกรรม)

 8.2 อะไรคือตัวชี้วัดของผลผลิตตามข้อ 8.1 ? (ตัวชี้วัดของผลผลิต)

 8.3 จะต้องทำอะไรจึงจะได้ผลผลิต และตัวชี้วัดดังกล่าว? (ขั้นตอนการดำเนินงานตั้งแต่เริ่มต้นจนสิ้นสุดในกิจกรรมนั้นตามข้อ 6)

 8.4 จะใช้วิธีการอะไรและอย่างไรในแต่ละกิจกรรม/แต่ละขั้นตอนตามกิจกรรม จึงจะได้ผลผลิตและตัวชี้วัดที่กำหนด? (วิธีการ/ระเบียบวิธี/เครื่องมือการวิจัย)

 8.5 ในแต่ละกิจกรรม/ขั้นตอนตามกิจกรรมและวิธีการตามข้อ 8.4 จะทำกับใคร ? (ประชากร/กลุ่มเป้าหมาย) จำนวนเท่าใด ? (กลุ่มตัวอย่างที่ใช้ในการทดลอง/ศึกษาวิจัย)

 8.6 ในแต่ละกิจกรรม/ขั้นตอนตามกิจกรรมและวิธีการ และรายละเอียดที่กำหนดตามข้อ 8.5 จะทำเท่าใด? (จำนวนครั้ง) จะใช้เวลาเท่าใด ? (ระยะเวลา) จะมีค่าใช้จ่ายอะไรบ้าง ? และจำนวนเท่าใด? (ค่าใช้จ่ายและรายละเอียดของค่าใช้จ่าย)

 8.7 ในกิจกรรม/ขั้นตอนตามกิจกรรมและวิธีการที่กำหนด ตามข้อ 8.4-8.6 ใครจะเป็นผู้รับผิดชอบ? (ผู้รับผิดชอบ)

 ในการวิเคราะห์รายละเอียดตามข้อ 8 ซึ่งเป็นการวิเคราะห์เพื่อจัดทำแผนปฏิบัติการ (Action Plan) สามารถกำหนดเป็นตารางในลักษณะ Log Frame หรือ Logical Framework Analysis ได้ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ลำดับที่ | กิจกรรมตามแผนงาน | ผลผลิตจากกิจกรรม (8.1) | ตัวชี้วัด (8.2) | ขั้นตอนตามกิจกรรม (8.3) | วิธีการที่ใช้ในกิจกรรม/ขั้นตอน (8.4) | กลุ่มเป้าหมาย (8.5) | จำนวนกลุ่มเป้าหมาย (8.5) | จำนวนครั้งที่ทำ (8.6) | ระยะเวลา (8.6) | ค่าใช้จ่ายและรายละเอียด(8.6) | ผู้รับผิดชอบ (8.7) |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

3

 **4) ให้กลุ่มนำผลการฝึกตามข้อ 3 มาเขียนเป็นเค้าโครงการวิจัย ตามหัวข้อ ดังนี้**

 4.1) ชื่อโครงการวิจัย (พัฒนาจากข้อ. 2.3)

 4.2) เหตุผลและความจำเป็น (ใช้ข้อมูลจากข้อ 2)

 4.3) วัตถุประสงค์ (พิจารณาผลผลิตตามข้อ 4)

 4.4) ผลที่จะได้รับ (พิจารณาจากผลผลิตตามข้อ 3)

 4.5) ประโยชน์ที่จะได้รับและผู้ใช้ประโยชน์ (พิจารณาผลลัพธ์ตามข้อ 5 และผู้ใช้ตามข้อ 5)

 4.6) กรอบแนวคิดโครงการ (พัฒนาจากข้อ 7 )

 4.7) แผนการดำเนินงาน (พิจารณาจากข้อ 6)

 4.8) แผนปฏิบัติการ (พิจารณาจากข้อ 8)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*